Toshkentda «Besh tashabbus» festivali, «Evronigoh» tanlovi, dengizda suzib ketayotgan muhojir — 22 may suratlari

Soʻnggi 24 soat davomida olingan eng qaynoq fotosuratlar jamlanmasini e'tiboringizga havola etamiz.
Germaniyada Isroil-Falastin mojarosida Isroilni qoʻllab-quvvatlash maqsadida namoyish boʻlib oʻtdi.
Xuddi shunday namoyish poytaxt Berlinda Falastin sharafiga ham oʻtkazildi.
Shu kunlarda Andijon viloyatida Respublika «Yoshlar forumi» boʻlib oʻtmoqda. Forum doirasida sportchilar mahoratlarini namoyish etmoqda.
Germaniyada koronavirusga qarshi kurash tadbirlari davomida kiritilgan ayrim cheklovlarga qarshi norozilik namoyishlari boʻlib oʻtmoqda.
Poytaxtda 21–25 may kunlari oʻtkaziladigan «Toshkent besh tashabbus harakati» doirasidagi tadbirlarning 22 may, shanba kuni 2-kuni boʻlib oʻtdi.
Gʻazodagi Hamas lideri Yahyo Sindor 11 may, toʻqnashuvlar boshlangan kundan buyon ilk bor koʻrinish berdi.
Ispaniya sohillarida sohil xavfsizlik kuchlari dengizda halok boʻlgan muhojirning jasadini oʻrab qoʻymoqda. Shu kunlarda Ispaniyaning janubiy sohillarida Marokashdan kelayotgan muhojirlar oqimi ortib ketmoqda.
Niderlandiyaning Rotterdam shahrida boʻlib oʻtayotgan «Evronigoh» musiqa tanlovida Gresiya sharafini himoya qilayotgan Stefaniya ikkinchi yarim finalda oʻz chiqishini namoyish etmoqda.
Isroil harbiylari bergan zarba oqibatida uyi vayron boʻlgan gʻazolik falastinlik oila uyini tartibga keltirmoqda.
Turkiyaning ikkinchi eng yirik koʻli boʻlgan Tuz koʻli bahor kelishi bilan qizgʻish tusga kirib, ajoyib goʻzal manzara hosil qilgan.
21 may kuni imzolangan kelishuvga qaramasdan, Isroil polisiyasi Sharqiy Quddusdagi falastinliklar istiqomat qiladigan Shayx Jarroh mahallasiga yana hujum qilmoqda.
Afrikadan kelgan muhojir plastik idishlar yordamida Ispaniya qirgʻoqlariga qarab suzib bormoqda. Soʻnggi kunlarda mazkur hududda muhojirlar bilan bogʻliq inqiroziy vaziyat hukm surmoqda.